**YLEISTÄ**

SISSIKEIKAN SÄÄNNÖT 2022

* Alue on rajattu osin heijastimilla ja sinisellä kuitunauhalla. Muuten selkeästi huomattavilla maamerkeillä
* Puhelimien kartta- ja paikannussovellukset SALLITTUJA

Seuraavat asiat ovat kiellettyjä:

* YKSIN LIIKKUMINEN
* Alkoholi, tupakointi. päihteet yms.
* Järvet tms. vesistöt ja märät suot ovat kiellettyä aluetta samoin kuin rakennukset ja niiden pihapiirit
* Huoltoalueella ei saa taistella
* Vihreä valo
* Kiusaaminen, sopimaton kielenkäyttö yms

**TURVALLISUUDESTA**

Kunnioita omaa ja vastustajan terveyttä

Lataa itsellesi 112 Suomi –mobiilisovellus

Vakavan onnettomuuden sattuessa

Jos paikalla on tuomari, hän soittaa hätänumeroon ja neuvoo, miten toimitaan.

Jos tuomaria ei ole paikalla, joukkueenjohtaja soittaa hätänumeroon. Jos hänkään ei ole, tai on toimintakyvytön, lähimpänä oleva soittaa. MUISTA KÄYTTÄÄ 112-SOVELLUSTA, SIJAINTI PÄÄLLÄ. Tämän jälkeen hän soittaa ja ilmoittaa työntekijälle (jos mahdollista, eri puhelimella)

Lähin ensiaputaitoinen aloittaa tarvittaessa ensiavun, mieluiten joku muu kuin hätäpuhelun soittaja

Jos sinua ei tarvita onnettomuuspaikalla, siirry kauemmaksi.

Onnettomuuksista ei julkaisuja someen: seurakunta hoitaa tiedottamisen

Laita työntekijäsi numerot puhelimeen

Tuubi 050 412 7050

1. **TELTTA**

Saa pystyttää mihin tahansa koko alueella, poikkeuksena keikan aloitus (pystytys omalle alueelle)

Teltan oltava virallisesti pystyssä; (päätysalot täydessä korkeudessa, kulmanarut tiukalla; oltava selvästi teltan muotoinen)

Ei saa naamioida

**Teltan hallussa olevat halot pidettävä maassa esillä noin 2 metriä suuaukosta, halkojen ympärillä vapaata tilaa noin 2 m (ei ahtaasti tulkittuna eli voi olla joku puu)**

**Siirrettäessä halkosäkkien sitominen tai muu sulkeminen kielletty**

**Teltan ”haltuun” saa laittaa uusia halkoja vain teltan ollessa pystytettynä (ei siis siirron aikana)**

**Telttaa saa siirtää välittömästi keikan alettua.**

Siirtäminen sallittua minne tahansa pelialueelle. Siirtojen määrää ei ole rajoitettu.

Teltan tai halkosäkin kantaminen ilman nauhaa on kielletty

Ei saa siirtää tuntia kauempaa. Teltta pystytettävä 15 minuutissa.

**Jos pystytyksen aikaraja ylittyy, tuomareita voi pyytää auttamaan. Tästä tulee silloin lievä 15p sakko, mutta pystytyksen pidemmästä viivästymisestä voi seurata jopa satojen pisteiden sakko.**

Oltava 1 tunti pystyssä ennen uutta siirtoa. Uusi sijainti sekä pystytyskellonaika ilmoitettava tuomareille tai sissiemoille välittömästi.

Telttaa ja merkkihalkoja on kannettava yhdessä. Teltan ja merkkihalkojen hylkääminen tai piilottaminen siirron aikana on ehdottomasti kielletty.

Halkojen levittely, heittely tai pudottaminen säkistä maahan kielletty

Jos siirtäjät menettävät kaikki nauhansa, teltta on pystytettävä siihen paikkaan ennen uusien nauhojen hakemista

Viimeisen tunnin aikana oltava pystytettynä

Teltan siirtäjiä koskevat samat taistelusäännöt kuin muitakin!

Telttaan ei saa mennä eikä sitä saa kaataa tai vahingoittaa

Keikan lopussa kaikkien on oltava omalla teltalla

1. **MERKKIHALOT**

Jokaisella joukkueella on alussa 25 (?) kpl oman joukkueen värisiä merkkihalkoja

Joukkueen hallussa olevat halot säilytetään teltan ulkopuolella, 2 m suuaukon edessä näkyvillä ja ympärillä 2 m säteellä tilaa

Yhdellä sissillä saa olla yksi anastettu halko kuljetettavana, poikkeuksena oman teltan siirtäminen

Halon voi anastaa joko löytämällä teltan tai katkaisemalla halonkantajan käsivarsinauhan taistelutilanteessa

Jos halonkantajalta viedään nauha, hän on velvollinen antamaan halkonsa nauhan viejälle

Mikäli kukaan paikalla olevista ei voi ottaa halkoa haltuunsa, tuomari vie sen huoltoalueelle vapaaksi riistaksi. Mikäli tuomaria ei ole lähellä, halko jätetään näkyvälle paikalle ja sijainti ilmoitetaan tuomareille.

Lopussa jokaisesta joukkueen hallussa olevasta halosta saa 15 pistettä

1. **LIPPU**

Jokaisella joukkueella on yksi oman värinen lippu

Lippu tulee pystyttää omalle alueelle maahan pystyyn, eikä se saa olla kahta metriä lähempänä puuta

Lippua ei saa laittaa heinikkoon tai vatukkoon tai muuhun vastaavaan, josta sen näkeminen on hankalaa

Lippua ei saa peittää eikä naamioida eikä sitä saa siirtää.

Löydettyä vihollisten lippua ei voi menettää

Lipunkantaja ja yksi saattaja ovat koskemattomia

Lippu tulee toimittaa välittömästi huoltoalueelle

Löydetystä toisen joukkueen lipusta saa 150 pistettä

Omasta, löytymättä jääneestä lipusta saa lopussa myös 150 pistettä

Löydetystä tuomarien lipusta saa 50 pistettä ja ylituomarin lipusta 100 pistettä.

1. **KÄSIVARSINAUHAT**

Jokaisella ryhmäläisellä on 3 kpl käsivarsinauhoja

Jos omat nauhat loppuvat, saa lainata muilta oman joukkueen jäseniltä lisää

Sissiemoilta huoltoalueella saa lisää nauhoja, yksi pelaaja saa kuitenkin pitää mukana vain 3 nauhaa kerralla (yksi käsivarressa, kaksi taskussa)

Sodan aikana musta kuminauha on oltava olkavarteen sidottuna vaatteiden päällä. Siihen on yhdellä solmulla (5 cm nauhan päästä) sidottava käsivarsinauha olkavarren ulkosyrjälle. Nauhan on oltava selvästi esillä.

Nauha on menetetty, kun se katkeaa reunasta reunaan mistä kohden tahansa. Katkennut nauha on luovutettava katkaisijalle. Loppuosa laitetaan omaan taskuun

Uusi nauha on AINA sidottava mahdollisimman pian

Toisen nauhaa sitovalta tai kaksintaistelussa valoa näyttävältä ei saa riistää nauhaa. KÄÄNNÄ ->

Ilman nauhaa ei saa taistella eikä liikkua alueella, PAITSI

Saat siirtyä 10 metrin päähän taistelutilanteesta sitomaan uuden nauhan.

Nauhojen loppuessa saat mennä hakemaan uusia huoltoalueelta. Ilman nauhaa matkalla ei saa haravoida tai tutkia maastoa.

Ryöstetyt nauhat kerätään lopussa ryhmänjohtajalta ja jokaisesta vastustajan ehjästä nauhan päästä saa 3 pistettä.

1. **TAISTELUTILANNE**

**KIELLETTYÄ:**

**kaikki väkivalta, töniminen, tarttuminen sekä muu tahallinen vahingoittaminen. Telttaan tai halkosäkkiin tarttuminen myös kiellettyä. Tarttua saa vain vastustajan nauhaan.**

Toisen pelaajan nostaminen

Lampulla silmiin näyttäminen

Nauhan riistäminen maassa makaavalta. Maahan ei kuitenkaan saa paeta taistelua. Mikäli maahan kaatunut ei suostu nousemaan ylös, häneltä saa riistää nauhan.

Ryhmien kohdatessa on pelaajien mahdollisuus haastaa toisiaan kaksintaisteluun tai muihin kokoonpanoihin. Haasteeseen ei ole pakko suostua. Mikäli haastetut suostuvat, taistelevat he keskenään ilman muiden puuttumista taisteluun

Joukkueet eivät saa liittoutua keskenään, samassa taistelussa voi silti olla useampi joukkue yhtä aikaa

Merkkihalkojen ympärille ei saa muodostaa läpipääsemätöntä rinkiä. Ringin etäisyys haloista oltava 5 m, yksi puolustaja ringin sisällä sallittu.

Siili on sallittu (ilman halkoja)

**Mikäli jokin taistelumuodostelma tai –taktiikka lamauttaa taistelun, tuomarit voivat antaa varoituksen passiivisuudesta. Jos joukkueet eivät muuta taistelua aktiiviseksi, tuomarilla on oikeus käskeä purkaa kyseinen muodostelma tai taktiikka**

1. **TUOMARI**

Liikkuvat alueella valvomassa

Varoittavat, jos joku on tekemässä sääntörikkomusta

Tuomareilla vihreät valot (kielletty muilta!)

Eivät saa toiminnallaan paljastaa ketään pelaajaa

Oikeus tarkastaa pelaajien varustus

Oikeus keskeyttää taistelutilanne tarvittaessa

Päättävät yhdessä päätuomarin kanssa mahdollisista rangaistuksista

1. **AIKATAULU**
* Kokoontuminen srk-talolle klo 17.30, ilmoittautuminen (leirikortin palautus)
* keikkamaksu 15 € tulee sähköpostilla
* **Lähtö maastoon n. klo 18.45**
* **Sota alkaa klo 21.00**
* **Pakollinen tauko huoltoalueella klo 01.00-02.00 (**myöhästyminen tai poissaolo aiheuttaa rangaistuksen**)**
* **Sota päättyy klo 06.30.** Paluu huoltoalueelle.
* **Kokoontuminen linja-autolle klo 08.00**
* Ruokailu Luomaniemessä klo 8.30-9.00
* Saunat klo 8.30- 11 ja kotiin
1. **RANGAISTUKSET**

 Rangaistukset pistesakkoja

Erittäin törkeissä rikkomuksissa pelaajan laittaminen jäähylle tai poistaminen pelistä (kiusaaminen, väkivaltaisuus, päihteet yms.)

Riippuu saadusta pistehyödystä tai vastustajalle aiheutetusta haitasta

Lievä rikkomus (tehty vahingossa): rikettä koskevien pisteiden menetys

Tavallinen rikkomus (tahallaan hetken mielijohteesta): kaksinkertainen pisteiden menetys

Törkeä rikkomus (tahallinen ja harkittu): kolmintertainen pisteiden menetys

 Esimerkkejä:

Lievä nauhavirhe -3p/nauha

Nauhavirhe -6p/nauha

Törkeä nauhavirhe -9p/nauha

Lievä halkovirhe -15p/halko

Halkovirhe -30p/halko

Törkeä halkovirhe -45p/halko

Telttavirhe (piilotus kesken siirron, pystytys sääntöjen vastaisesti, aina tahallisia) -2x halkojen pistemäärä

Törkeä -3x halkojen pistemäärä

Tuomareilla oikeus lieventää tai koventaa rangaistuksia, jos oikeudenmukaisuus vaatii

**JOS EKSYTTE**

**1. SOITA TYÖNTEKIJÄLLE**

**2. JOS PUHELIMESSASI ON JOKIN KARTTASOVELLUS, KÄYTÄ SITÄ ITSESI PAIKANTAMISEEN**

**3. ÄLÄ LÄHDE KOTIIN ILMOITTAMATTA ETUKÄTEEN POISTUMISESTASI TUUBILLE tai oman seurakuntasi työntekijälle!**

**JOS SAIRASTUT TAI LOUKKAANNUT**

**1. ILMOITA HETI SEURAKUNNAN TYÖNTEKIJÄLLE TAI SISSIEMOLLE.**

**2. HUOLTOALUEELLA ON LÄÄKINTÄLAUKKU, KYSY ENSIAPUTYÖNTEKIJÄLTÄ TAI SISSIEMOLTA.**

**3. VOIT LÄHTEÄ KOTIIN/LÄÄKÄRIPÄIVYSTYKSEEN, KUN OLET ENSIN ILMOITTANUT ASIASTA TYÖNTEKIJÄLLE! TOIVOMME VANHEMPIEN HUOLEHTIVAN NUOREN KULJETTAMISEN TARVITTAESSA LÄÄKÄRIPÄIVYSTYKSEEN.**

 ***Pääasia ei ole voitto, vaan se, että on hauskaa!***